'La Fallera Calavera', el famós joc de cartes, arriba en forma d'obra de teatre
11 de gener 2022

![](/media/hfakdddg/c_falleracartelljpg.jpg?width=472&height=658&mode=max)

_La Fallera Calavera_, el famós joc de cartes, arriba en forma de teatre este divendres, 14 de gener, a la Casa Municipal de Cultura del Port de Sagunt (carrer Progrés, 9). La representació tindrà lloc a les 20.30 hores.

Es tracta d'una obra de teatre amb moments musicals que respectarà l'esperit i to original del joc, amb estètica gòtica, humor molt valencià i constants referències a les festes i el folklore autòcton.

La companyia Floc Teatre serà l'encarregada de la representació, un projecte escrit i dirigit pel dramaturg Eduard Costa amb la col·laboració d'Enric Aguilar, autor del joc de cartes. L'elenc comptarà amb Pau Blanco, Míryam Garcés, Mila Fernández, Jano de Miguel i Amadeo Llach.

L'obra, apta per a tots els públics, es representarà en valencià i té una duració de 90 minuts. Les entrades, amb un preu de 9 euros, es poden adquirir en [servientradas.com](https://www.servientradas.com/espectaculo/AYUNTAMIENTO_DE_SAGUNTO/6/la-fallera-calavera.html).

En esta activitat, que forma part de la programació d’hivern del departament de Cultura, es contemplaran totes les mesures sanitàries i de prevenció enfront de la pandèmia, que seran, així mateix, d'obligat compliment per al públic.

*   [](http://www.facebook.com/sharer.php?u=https://aytosagunto.es/va/actualitat/la-fallera-calavera-el-famos-joc-de-cartes-arriba-en-forma-d-obra-de-teatre/ "Facebook")
*   [](http://twitter.com/share?url=https://aytosagunto.es/va/actualitat/la-fallera-calavera-el-famos-joc-de-cartes-arriba-en-forma-d-obra-de-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fallera-calavera-el-famos-joc-de-cartes-arriba-en-forma-d-obra-de-teatre/ "Linked In")
*   [](mailto:?body=https://aytosagunto.es/va/actualitat/la-fallera-calavera-el-famos-joc-de-cartes-arriba-en-forma-d-obra-de-teatre/)